open-index/open-wikipedia-markdown huggingface dataset:
Μεριέμ Ουζερλί

Η **Μεριέμ Ουζερλί** (*Meryem Uzerli*, 12 Αυγούστου 1983) είναι Τουρκογερμανίδα ηθοποιός & μοντέλο.

## Βιογραφία
Γεννήθηκε στις 12 Αυγούστου του 1983 στο Κάσσελ της Δυτικής Γερμανίας. Ο πατέρας της, Χουσεϊν είναι Τούρκος ενώ η μητέρα της, Ούρσουλα, Γερμανίδα. Έχει δύο μεγαλύτερους αδελφούς αλλά μια αδελφή, την Τζανάν, η οποία είναι μουσικός της τζαζ. Από το 2000 μέχρι το 2003, σπούδασε υποκριτική στο Schauspielstudio Frese στο Αμβούργο, ενώ ύστερα συμμετείχε σε αρκετές γερμανικές παραγωγές.

Έγινε γνωστή μέσα από την τουρκική σειρά εποχής Muhteşem Yüzyıl, υποδυόμενη την Σουλτάνα Χιουρέμ. Η ιστορία για το πως πήρε το συγκεκριμένο ρόλο, έχει ως εξής: το 2010, έπειτα από οκτώ μήνες αναζήτησης ηθοποιού για το ρόλο της Χιουρέμ, η Ουζερλί επιλέχθηκε από την σεναριογράφο της σειράς, Μεράλ Οκάι και τον παραγωγό Τιμούρ Σαβτζί. Σχετικά με την επιλογή της, η ίδια έχει πει: *"Μέχρι την ημέρα που χτύπησε το τηλέφωνο, ήμουν καλεσμένη για μια ακρόαση στην Τουρκία και αμέσως ξεκίνησα να ζω στην Κωνσταντινούπολη σχεδόν αποκλειστικά."* Η σειρά σημείωσε τεράστια επιτυχία, τόσο στη χώρα όσο και στο εξωτερικό, αφού προβλήθηκε σε περισσότερες από 60 χώρες. Το 2012, κέρδισε το βραβείο Χρυσή πεταλούδα της "Καλύτερης Ηθοποιού" για αυτόν της τον ρόλο. Το 2013, ανακοίνωσε την αποχώρηση της από τη σειρά αφού τα εξαντλητικά γυρίσματα της προκάλεσαν το επονομαζόμενο "burnout syndrome" ή αλλιώς σύνδρομο επαγγελματικής εξουθένωσης ενώ παράλληλα ανακάλυψε την εγκυμοσύνη της. Από το 103ο επεισόδιο, τον ρόλο της Χιουρέμ ανέλαβε η Βαχιντέ Περτσίν, μία αντικατάσταση που συζητήθηκε πολύ.

## Προσωπική ζωή
Είχε σχέση με τον Τζαν Ατές αλλά χώρισαν το καλοκαίρι του 2013, όταν εκείνη ήταν έγκυος επειδή ο Ατές δεν επιθυμούσε παιδιά. Στις 10 Φεβρουαρίου 2014, η Ουζερλί έφερε στον κόσμο την κόρη τους, Λάρα Ουζερλί. Το 2021 γεννήθηκε η δεύτερη κόρη της, Λίλη, που απέκτησε με τον νυν σύντροφό της.

## Φιλμογραφία

### Κινηματογράφος

### Τηλεόραση

## Εξωτερικοί σύνδεσμοι
* 

Κατηγορία:Τούρκισσες ηθοποιοί
Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί τηλεόρασης
Βαρωνία του Ελδαμαλά

Η **Βαρωνία του Δαμαλά**, **Ελδαμαλά** ή και **Ελντάμαλετ**, *(αραγωνικά:Eldamala)*, ήταν μεσαιωνικό κρατίδιο-φέουδο υποτελές στο Πριγκιπάτο της Αχαΐας που αναφέρεται μόνο από την Αραγωνική έκδοση του χρονικού του Μορέως και όχι από τις Γαλλικές ή την ελληνική έκδοση.

Η Αραγωνική έκδοση του χρονικού αναφέρει ότι ιδρύθηκε το 1209 μετά την κατάκτηση της Πελοποννήσου από τον Γουλιέλμο Σαμπλίτη. Αυτός έδωσε 4 τιμάρια στον Ιάκωβο ντε λα Ρος, Γάλλο ιππότη, στην περιοχή της αρχαίας Τροιζήνας. Ο ιππότης έχτισε κάστρο, το "Caste Eldamala", που εξελληνισμένο το όνομα έγινε Δαμαλάς. Το κάστρο ήταν μικρός πύργος για τον έλεγχο του φέουδου και αυτό φαίνεται ότι πρέπει να ήταν κάποιο μεγάλο τιμάριο και όχι Βαρωνία. Από άλλη συνήθεια της εποχής δίνονταν στα κάστρα αυτά το όνομα του ιππότη που το έχτιζε, από αυτό πιστεύεται ότι το όνομα του να ήταν Eldamala. 

Ιστορικές έρευνες δείχνουν ότι μετά το 1230 ο Δαμαλάς δόθηκε στον Γουλιέλμο ντε λα Ρος (Guillaume de la Roche), Δούκα των Αθηναίων, που ήταν βαρώνος της Βελιγοστής. Τελευταία οικογένεια που ήταν κύριοι του φέουδου ήταν οι Ζαχαρία και σε νόμισμα του Μαρτίνου Ζαχαρία αναφέρεται ως βαρώνος Βελιγοστής και Δαμαλά. 

## Πηγές
* Juan Fernández de Heredia, Alfred Morel-Fatio, ''Libro de los fechos et conquistas del principado de la Morea compilado por comandamiento de Don'', Imprimerie Jules-Guillaume Fick 1885. (Αραγωνικό Χρονικό)
*Νικόλαου Δ. Κοντογιάννη, "An Itinerary through the Medieval Castles and Fortifications of the Province of Troizenia", στο: *Αργοσαρωνικός. Πρακτικά Α’ Διεθνούς Συνεδρίου Ιστορίας και Αρχαιολογίας του Αργοσαρωνικού, Πόρος 26-29 Ιουνίου 1998*, τόμ. Γ', Ε. Konsolaki-Giannopoulou (επιμ.), Αθήνα 2008, σελ. 45-67
* Πέτρος Καλονάρος, ''Το Χρονικόν του Μορέως'', Αθήναι, Αρχαίος Εκδοτικός οίκος Δημ. Δημητράκου Α.Ε., εισαγωγή σελίδα: λα΄

## Παραπομπές


Ελδ
Πεντάλοφος Θεσσαλονίκης

Ο **Πεντάλοφος** είναι κωμόπολη, έδρα της δημοτικής ενότητας Καλλιθέας του δήμου Ωραιοκάστρου, της Περιφερειακής Ενότητας Θεσσαλονίκης. Βρίσκεται 16 χιλιόμετρα βόρεια της πόλης της Θεσσαλονίκης, στις δυτικές παρυφές του Σιβρίου. Δυτικά της κωμόπολης ρέει ο Γαλλικός ποταμός.

## Ιστορία
### Πρώιμη Τουρκοκρατία
Ο Πεντάλοφος με το όνομα *Γραδεμπόριο* αναφέρεται από τα πρώτα χρόνια της Τουρκοκρατίας. Η κωμόπολη ήταν γνωστή για το παρακείμενο πυριτιδοποιείο στο οποίο εργάζονταν πολλοί κάτοικοι. To 1669 παραχωρήθηκαν προνόμια στους κατοίκους του Γραδεμπορίου από την Υψηλή Πύλη, καθώς στα καθήκοντά τους ήταν να φροντίζουν τον καθαρισμό του υδραγωγείου του πυριτιδοποιείου.

### Ελληνική Επανάσταση του 1821
Οι Γραδεμπορίτες συμμετείχαν στην Ελληνική Επανάσταση του 1821, με γνωστότερους αγωνιστές τους Ζαφείριο Μάρκου, που πήρε μέρος σε πολλές μάχες στη νότιο Ελλάδα.

### Ύστερη Τουρκοκρατία
Στον Πεντάλοφο λειτουργούσε Ελληνικό σχολείο, τουλάχιστον από τα μέσα του 19ου αιώνα. Το 1862 αναφέρεται ότι υπάρχουν 79 χριστιανικές οικογένειες. Κατά τη διάρκεια των εθνικών ανταγωνισμών, οι Βούλγαροι πέτυχαν την ίδρυση και Βουλγαρικού σχολείου. Κατέλαβαν μάλιστα και την μία από τις δύο εκκλησίες του χωριού. Όταν οι κομιτατζήδες προσπάθησαν να καταλάβουν και τη δεύτερη εκκλησία, οι Έλληνες κάτοικοι αντέδρασαν και λόγω των επεισοδίων, οι Οθωμανικές αρχές αποφάσισαν το προσωρινό κλείσιμό της.

### Μακεδονικός Αγώνας
Το καλοκαίρι του 1904, ο κομιτατζής Τσιόπκας εισήλθε με το σώμα του στο Γραδεμπόριο, τρομοκράτησε τους κατοίκους και στρατολόγησε μερικούς απ' αυτούς, μεταξύ των οποίων και δύο Έλληνες διά της βίας. Ο δάσκαλος της κωμόπολης, Μιχαήλ Τριανταφύλλου ενημέρωσε για τα τεκταινόμενα το Ελληνικό Προξενείο Θεσσαλονίκης. Με πληροφορίες του Προξενείου, οι Οθωμανικές αρχές συνέλαβαν και εξόντωσαν τον Τσιόπκα και το σώμα του. Στις 28 Αυγούστου του 1904 εισήλθε στην κώμη ο Αποστόλ Πέτκωφ προκειμένου να τιμωρήσει τους Έλληνες για τις ενέργειές τους. Αφού κατέκαψε την οικία του, σκότωσε τον πρόκριτο Στέργιο Τράικο (Τσιφούτη), τη γυναίκα του Βελίκα και τους δυο γιους του Αναστάσιο και Αστέριο. Κατά το Μακεδονικό Αγώνα οι Γραδεμπορίτες που διακρίθηκαν στον αγώνα για την ελευθερία κατά Οθωμανών και Βουλγάρων, ήταν οι Δημήτριος Δεμερτζής, Δημήτριος Προδρόμου και Κωνσταντίνος Σαροράς.

### Νεότερη Ιστορία
Το 1953 το Γραδεμπόριο μετονομάστηκε σε Πεντάλοφος. Σήμερα στον Πεντάλοφο δραστηριοποιούνται στον τομέα του πολιτισμού και του αθλητισμού ο **Πολιτιστικός Σύλλογος Πενταλόφου** και ο **[[Δόξα Πενταλόφου|Μορφωτικός Αθλητικός Σύλλογος Δόξα Πενταλόφου]]**, αντίστοιχα.

## Δημογραφία
μικρογραφία|160px|Το πτώμα της Βελίκας Τράικου
μικρογραφία|160px|Η οικία του Στέργιου Τράικου μετά την επίθεση
μικρογραφία|160px|Η κηδεία της Βελίκας Τράικου το 1904

## Παραπομπές


## Πηγές
* 

Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Δήμος Ωραιοκάστρου
Κάζα Ιζολάνι (Μπολόνια)

Η ***Κάζα Ιζολάνι*** ή ***Οικία των Ιζολάνι*** (Ιταλ. *Casa Isolani*) είναι ένα μεσαιωνικό κτήριο στο ιστορικό κέντρο της Μπολόνια.

Πρόκειται για μία από τις σπάνιες μαρτυρίες αστικής αρχιτεκτονικής του 13ου αιώνα στην Μπολόνια. Είναι μία τριώροφη κατοικία ρομανικού – γοτθικού ρυθμού που κατασκευάστηκε από τον Πάνιο ντι Λάπο Πορτιτζιάνι ντα Φιέζολε (*Pagno di Lapo Portigiani da Fiesole*) το 1250. Η εσωτερική αυλή, εν μέρη, διατηρεί την αρχική της μορφή και κάποιες από τις αρχικές κολόνες με ενδιαφέροντα, αρχιτεκτονικά, κιονόκρανα. Κατά την αναπαλαίωση, που έγινε στα τέλη του 19ο αιώνα, βρέθηκαν, αναστηλώθηκαν και ανακατασκευάστηκαν οι αψίδες που βρίσκονται στα μαγαζιά του ισόγειου. Το ίδιο έγινε και με κάποια παράθυρα στον ημιώροφο και μια σειρά από δίφορες στον όροφο των ευγενών. Το πιο ενδιαφέρον χαρακτηριστικό της οικίας είναι η στοά που βρίσκεται στην πρόσοψη επί της Στράντα Ματζιόρε (*Strada Maggiore*), έναν από τους πιο κεντρικούς δρόμους του κέντρου της Μπολόνια. Πρόκειται για την πιο ψηλή ξύλινη στοά της πόλης. Αποτελείται από κολόνες, ύψους 9 μέτρων, από δρύινο ξύλο που στηρίζουν τον τρίτο όροφο του κτηρίου. Στα δύο πλαϊνά υπάρχουν δύο τούβλινες κολόνες που αυξάνουν την σταθερότητα της κατασκευής. Η οροφή της στοάς είναι ξύλινη και στην οποία βρίσκονται τρία καρφωμένα βέλη για τα οποία υπάρχουν τρεις θρύλοι. 

Ο πρώτος αναφέρεται σε έναν ευγενή που ήθελε να εκδικηθεί την γυναίκα του που τον είχε απατήσει. Γι αυτό έστειλε τρεις τοξότες να την σκοτώσουν αλλά εκείνη έριξε τα ρούχα που φορούσε, μένοντας γυμνή και εκείνοι αστόχησαν.

Ο δεύτερος αναφέρεται σε μία διαμάχη μεταξύ δύο ευγενών που διακόπηκε από τους τοξότες της συνοδείας τους.

Ο τρίτος αναφέρεται σε ένα αστείο που κάνανε κάποιοι φοιτητές στον Ραφφαέλε Φατσιολι (*Raffaele Faccioli*), που είχε αναπαλαιώσει το κτήριο το 1877, θέλοντας να προκαλέσουν ζημιά στη δουλειά του καρφώνοντας τα βέλη. 

## Παραπομπές


## Βιβλιογραφία
* Tiziano Costa, *Bologna dalla A alla Z. Enciclopedia della città antica*, Bologna, Costa, 2011, p. 71
* Guido Zucchini, *La verità sui restauri bolognesi*, Bologna, Tipografia Luigi Parma, 1959, pp. 33-34

## Εξωτερικοί σύνδεσμοι
* 
* Ιστοχόρος για τον πολιτισμό της Μπολόνια 
* Κεντρική Βιβλιοθήκη του δήμου της Μπολόνια  
* Τουριστικοί οδηγοί της Ιταλίας 

Κατηγορία:Κτίρια και κατασκευές στην Μπολόνια
Χριστός της Αβύσσου

Ο **Χριστός της Αβύσσου** (ιταλικά: "Il Cristo degli Abissi") είναι ένα βυθισμένο χάλκινο άγαλμα του Ιησού Χριστού, το οποίο αυθεντικό είναι τοποθετημένο στη Μεσόγειο Θάλασσα στο Σαν Φρουττουόζο ανάμεσα στο χωριό Καμόγκλι και στο χωριό Πορτοφίνο στην Ιταλική Ριβιέρα. Τοποθετήθηκε στο νερό στις 22 Αυγούστου το 1954 περίπου στα 17 μέτρα βάθος, έχοντας 2.5 μέτρα ύψος. Ποικίλα άλλα καλούπια του αγάλματος βρίσκονται σε άλλα μέρη παγκοσμίως κάτω από το νερό, αλλά και σε εκκλησίες και μουσεία.

Το άγαλμα δημιουργήθηκε από τον Guido Galleti εμπνευσμένο από μια ιδέα ενός Ιταλού δύτη τον Duilio Marcante. Το άγαλμα τοποθετήθηκε κοντά στο σημείο όπου ο Dario Gonzatti, ο πρώτος Ιταλός που χρησιμοποίησε SCUBA gear, πέθανε το 1947. Απεικονίζει Τον Χριστό να προσφέρει ευλογία ειρήνης, με το κεφάλι Του και τα χέρια Του στραμμένα προς τον ουρανό.

Λόγω αύξησης της ποσότητας της διάβρωσης και της ανάπτυξης των καρκινοειδών, το άγαλμα αφαιρέθηκε από το νερό και αποκαταστάθηκε το 2003. Ένα από τα χέρια του αγάλματος που είχε αποκοπεί από μία άγκυρα επίσης αποκαταστάθηκε. Το άγαλμα επέστρεψε στο νερό με μια καινούρια βάση στις 17 Ιουλίου το 2004.

Ένα δεύτερο χάλκινο άγαλμα από το ίδιο καλούπι υπάρχει στη ξηρά του Αγίου Γεωργίου, στη Γρενάδα. Αυτό ήταν ένα δώρο από το ναυτικό της Γένοβας για την βοήθεια που προσφέρθηκε, με σκοπό τη διάσωση του πληρώματος του Ιταλικού σκάφους Bianca C, το οποίο καταστράφηκε από φωτιά στο λιμάνι του Αγίου Γεωργίου. Το άγαλμα τοποθετήθηκε κάτω από το νερό στις 22 Οκτωβρίου το 1961.

Ένα τρίτο χάλκινο άγαλμα από το αυθεντικό καλούπι παρουσιάστηκε στην Υποθαλάσσια Κοινωνία της Αμερικής (Underwater Society of America) στη Νέα Υόρκη το 1962. Στις 25 Αυγούστου 1965 τοποθετήθηκε γύρω από το Dry Rocks, περίπου 6  μίλια ανατολικά από το Key Largo στο John Pennekamp Coral Reef State Park. Καθώς το άγαλμα ζυγίζει περίπου 260 kg, η τσιμεντένια βάση στην οποία είναι (το άγαλμα) συνδεδεμένο ζυγίζει 9 τόνους. Τώρα αυτό εκτίθεται με αντικατεστημένα χέρια στο Εθνικό Μουσείο Υποθαλάσσιων Δραστηριοτήτων στη Ραβένα, στην Ιταλία.

Το αυθεντικό πήλινο άγαλμα (μείον τα χέρια) τοποθετήθηκε σε ένα χυτήριο το 1993. Τώρα αυτό εκτίθεται, με αντικατεστημένα χέρια, στο Εθνικό Μουσείο Υποθαλάσσιων Δραστηριοτήτων στη Ραβένα, στην Ιταλία.

## Παραπομπές


Κατηγορία:Αγάλματα
Κατηγορία:Λιγυρία
Νικόλαος Ρόκας (αποσαφήνιση)

Με το ονοματεπώνυμο **Νικόλαος Ρόκας** μπορεί να αναφέρονται:

* Νικόλαος Ρόκας (στρατιωτικός) (1870-1947), Έλληνας αξιωματικός του Στρατού Ξηράς.
* Νικόλαος Ρόκας (νομικός) (γενν. 1940), Έλληνας νομικός και πανεπιστημιακός.

## Δείτε επίσης
* Ρόκας (αποσαφήνιση)
Αμβρόσιος Φραντζής

Το όνομα **Αμβρόσιος Φραντζής** φέρουν δύο ιστορικά πρόσωπα:
* Ο Αμβρόσιος Φραντζής (πρεσβύτερος) (1778 - 1851), κληρικός στην Ελληνική Επανάσταση του 1821
* Ο Αμβρόσιος Φραντζής (νεότερος) (1869 - 1953), στρατιωτικός των Βαλκανικών πολέμων και του Α' Παγκοσμίου Πολέμου
Σάρλοτ Χόρνετς

Οι **Σάρλοτ Χόρνετς** (αγγλικά: *Charlotte Hornets*) είναι επαγγελματική ομάδα μπάσκετ με εδρα το Σάρλοτ των Ηνωμένων Πολιτειών. Αγωνίζονται στη Νοτιοανατολική Κατηγορία της Ανατολικής Περιφέρειας του National Basketball Association (NBA). Η ομάδα διεξάγει τους εντός έδρας αγώνες στο Spectrum Center στο κέντρο της πόλης Σάρλοτ.

Οι Μπόμπκατς ιδρύθηκαν το 2004 ως ομάδα επέκτασης, δύο περιόδους μετά την προηγούμενη ομάδα του ΝΒΑ στο Σάρλοτ, τους Σάρλοτ Χόρνετς, που μεταφέρθηκαν στην Νέα Ορλεάνη. Η ομάδα ανήκει στον πρώην παίκτη του NBA Μάικλ Τζόρνταν, ο οποίος την απέκτησε το 2010. Μέχρι το τέλος της περιόδου 2011-12, οι Μπόμπκατς έχουν ρεκόρ νικών-ηττών 229–411. Στα 10 χρόνια της ιστορίας τους έχουν προκριθεί για τα πλέι-οφ μόνο δύο φορές, τις περιόδους 2009–10 και 2013–14. Την περίοδο 2009–10 έκαναν προσωπικό-καλύτερο ρεκόρ νικών-ηττών 44-38. Η ομάδα μετονομάστηκε σε «Σάρλοτ Χόρνετς» την περίοδο 2014–15.

## Ονομασίες
Ακολουθούν οι ονομασίες του συλλόγου με χρονολογική σειρά:

*Charlotte Bobcats (2004–2014)
*Charlotte Hornets (2014–σήμερα)

## Λογότυπα
Ακολουθούν τα λογότυπα του συλλόγου με χρονολογική σειρά:


 Charlotte Bobcats (logo).svg|2007–2012
 Charlotte Hornets (2014).svg|2014–σήμερα


## Γήπεδα
μικρογραφία|238px|Το γήπεδο Time Warner Cable Arena
*Charlotte Coliseum (2004–2005)
*Spectrum Center (2005–σήμερα)

## Επιτυχίες

### Τίτλοι ΝΒΑ
* **0**

### Τίτλοι Περιφέρειας
* **0**

### Τίτλοι Κατηγορίας
* **0**

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1988
Κατηγορία:Ιδρύσεις ομάδων καλαθοσφαίρισης το 1988
Σπιτσβέργη

Η **Σπιτσβέργη** ή **Σπίτσμπεργκεν** ή **Σβάλμπαρντ** (νορβηγικά: *Vest Spitsbergen* ή *Vestspitsbergen*) είναι το μεγαλύτερο και το μόνο με μόνιμο πληθυσμό νησί στο αρχιπέλαγος Σβάλμπαρντ στον Αρκτικό ωκεανό. Βρίσκεται στο δυτικό άκρο του αρχιπελάγους. Έχει έκταση 39.044 τετραγωνικά χιλιόμετρα, που την καθιστά το μεγαλύτερο νησί της Νορβηγίας και 36ο μεγαλύτερο στο κόσμο. Στο νησί βρίσκεται ο μεγαλύτερος οικισμός και διοικητικό κέντρο του αρχιπελάγους, το Λόνγκγιαρμπιεν. Το νησί αποκαλείται επίσης και δυτική Σπιτσβέργη.

Το νησί χρησιμοποιήθηκε ως βάση για φαλαινοθηρία τον 17ο και 18ο αιώνα. Στην αρχή του 20ού αιώνα άρχισε η εξόρυξη άνθρακα. Το 1920 με τη συνθήκη Σβάλμπαρτ τα νησιά δόθηκαν στη Νορβηγία και ορίστηκαν σαν αποστρατιωτικοποιημένη και οικονομικά ελεύθερη ζώνη. Πέρα από τα ορυχεία, ένα νορβηγικό και ένα ρώσικο, ρόλο στην οικονομικά του νησιού παίζει ο τουρισμός και η έρευνα. Το Αεροδρόμιο Σβάλμπαρντ, Λόνγκγιαρ, είναι το μόνο αεροδρόμιο στο αρχιπέλαγος και μόνο σημείο εισόδου και εξόδου. Επίσης είναι το βορειότερο αεροδρόμιο με πτήσεις που προορίζονται για το ευρύ κοινό.

Το νησί έχει αρκτικό κλίμα, αν και λόγω του ρεύματος του Κόλπου οι θερμοκρασίες είναι ψηλότερες από ότι σε άλλες περιοχές στο ίδιο γεωγραφικό πλάτος (78 μοίρες). Στο νησί λειτουργούν έξι εθνικά πάρκα. Το νησί είναι ορεινό με πολλούς παγετώνες, βουνά και φιορδ. Η ψηλότερη κορυφή του αρχιπελάγους, το Νιουτοντόπεν (1.717 μ.), βρίσκεται στη Σπιτσβέργη.

## Παραπομπές


Κατηγορία:Αρχιπέλαγος Σβάλμπαρντ
Μεμβρανόφωνο

[μικρογραφία|Το αφρικανικό όργανο ''τάμα'' ή ''τραγουδιστό τύμπανο''. Ο εκτελεστής χειρίζεται τα σκοινιά που συγκρατούν τις μεμβράνες, μεταβάλλοντας έτσι την [τάση (μηχανική)|τάση τους, κάτι που έχει ως αποτέλεσμα τον ιδιότυπο ήχο του που θυμίζει ανθρώπινα βογγητά. Δίπλα του διακρίνεται και ο *κόπανος* για την κρούση της μεμβράνης.]]
Στην επιστήμη της μουσικολογίας και ειδικότερα στον κλάδο της οργανολογίας ο όρος **μεμβρανόφωνο** χρησιμοποιείται για να περιγράψει εκείνα τα μουσικά όργανα στα οποία η ηχοπαραγωγή οφείλεται στην ταλάντωση μιας υπό τάση (τεντωμένης) μεμβράνης. Ως τέτοια διαφοροποιούνται από τον ειδικότερο ορισμό των **[[κρουστά|κρουστών]]**, αν και σε πιο απλοϊκά συστήματα ταξινόμησης μουσικών οργάνων ο όρος κρουστά τείνει να τα συμπεριλαμβάνει. Στα μεμβρανόφωνα, ο ήχος που παράγεται από την ταλάντωση της μεμβράνης (συνήθως από δέρμα ζώου ή πλαστικό) μεγεθύνεται μέσω του σώματος του οργάνου, το οποίο λειτουργεί ως αντηχείο, όπως και στα περισσότερα μουσικά όργανα άλλων κατηγοριών. Τα πιο γνωστά μεμβρανόφωνα όργανα είναι το νταούλι, το τουμπελέκι, το ντέφι και τα τύμπανα (τύμπανο, ντραμς, ταμπούρλο κ.ά). 

## Κατηγορίες μεμβρανόφωνων
Τα μεμβρανόφωνα πίπτουν σε τρεις κατηγορίες:

### Κρουστά
Πρόκειται για την πολυπληθέστερη κατηγορία μεμβρανόφωνων, στα οποία η μεμβράνη βρίσκεται τεντωμένη εντός πλαισίου (η λεγόμενη *στεφάνη*) και διακρίνονται σε *άμεσης κρούσης* και *έμμεσης κρούσης* (π.χ. ασιατικό *monkey drum*). Στην πρώτη υποκατηγορία, η κρούση της μεμβράνης γίνεται είτε με τα χέρια (π.χ. τουμπερλέκι, τάμπλα, bass-drumm, djembe), είτε με μπαγκέτες (π.χ. τύμπανο, νταούλι) και διακρίνονται σε διάφορες υποκατηγορίες, ανάλογα με το σχήμα του σώματος του οργάνου (σκυφοειδές, βαρελοειδές, κωνικό κλπ), το υλικό κατασκευής (μέταλλο, ξύλο, κεραμικό) καθώς και άλλα κατασκευαστικά στοιχεία, που παίζουν σημαντικό ρόλο στην ηχοπαραγωγή αυτή καθαυτή.

### Τριβής
Τα μεμβρανόφωνα τριβής φέρουν εξίσου μεμβράνη, η οποία υπόκειται σε τριβή, είτε με τα χέρια, είτε με κάποιου είδους μπαγκέτα τριβής (π.χ. *σκουπάκι*), είτε μέσω μιας χορδής, η οποία συνδέεται με τη μεμβράνη (π.χ. αφρικανικό *lion's roar*). Η τελευταία υποκατηγορία ταυτοποιείται ορισμένες φορές ως είδος χορδόφωνου, ενώ σε γενικές γραμμές πολλά κρουστά όργανα μπορεί να λειτουργούν με ποικίλους τρόπους, δυσκολεύοντας έτσι την ένταξή τους σε μία και μόνη κατηγορία.

### Πνεύσης
μικρογραφία|Ένα καζού δίπλα σε ένα κέρμα (ως μέτρο σύγκρισης μεγεθών).
Τα πνευστά μεμβρανόφωνα εκπροσωπούνται από ελάχιστα όργανα, όπως το καζού και την *μουσική τσατσάρα*. Σ' αυτή την κατηγορία η μεμβράνη τίθεται σε κίνηση από την εκπνοή του εκτελεστή, ο οποίος στην πραγματικότητα τραγουδά (παρά εκπνέει) μέσα στο όργανο.

## Δείτε επίσης

* Αερόφωνα
* Ιδιόφωνα
* Χορδόφωνα
* Ηλεκτρόφωνα

## Πηγές
* Baines, A. *The Oxford companion to musical instruments*, λήμμα *Classification of musical instruments § Membranophones*, Οξφόρδη, 1992 ISBN 0-19-311334-1

Κατηγορία:Οργανολογία
Κατηγορία:Μεμβρανόφωνα
Ιωάννης του Σαιντ-Ομέρ

Ο **Ιωάννης του Σαιντ-Ομέρ** (Jean de Saint-Omer) (απεβ. 1311) από τον Οίκο του Σαιντ-Ομέρ ήταν γαλλικής καταγωγής μαρεσάλος του πριγκιπάτου της Αχαΐας και κύριος του ενός τρίτου της βαρονίας της Άκοβας.

Ο Ιωάννης ήταν γιος του Μπέλα του Σαιντ-Ομέρ και της Μπόννης των Λα Ρος, αδελφής του Γκυ Α΄ μεγακύρη των Αθηνών. Στον γάμο τους το 1240, ο Γκυ δώρισε στον Μπέλα την μισή καστελλανία της Θήβας. Όπως και οι μεγαλύτεροι αδελφοί του, Νικόλαος Β΄ και Όθων, ο Ιωάννης έλαβε μέρος στον Πόλεμο της Ευβοϊκής Διαδοχής στις τάξεις των συνασπισμένων Φράγκων ηγεμόνων, που αντιτίθεντο στις κυριαρχικές βλέψεις του Γουλιέλμου Β΄ Βιλλεαρδουίνου πρίγκιπα της Αχαΐας.

## Οικογένεια
Νυμφεύτηκε το 1276 τη Μαργαρίτα ντε Νεϊγύ, κυρία του Πασσαβά, η οποία διεκδικούσε από τον πρίγκιπα την κληρονομιά της, που είχε κατασχεθεί μετά τον θάνατο του βαρώνου Βαλθέρου ντε Ροζιέρ. Παρά την υποστήριξη προς το ζεύγος από τον αδελφό τού Ιωάννη, τον Νικόλαο, τελικά ο Ιωάννης και η Μαργαρίτα έλαβαν μόνο το ένα τρίτο (οκτώ τιμάρια) της βαρονίας της Άκοβας, καθώς και τον τίτλο του κληρονομικού μαρεσάλη του πριγκιπάτου.

Από το γάμο, ο Ιωάννης απέκτησε έναν γιο:
* Νικόλαος Γ΄.

## Παραπομπές


## Πηγές
* 
* 
* 
 	 	 	 	 	 		 	

Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία της Άκοβας
Κατηγορία:Οίκος του Σαιντ-Ομέρ
Νικόλαος Β΄ του Σαιντ-Ομέρ

Ο **Νικόλαος Β΄ ντε Σαιντ-Ομέρ** ήταν ηγεμόνας της Θήβας (1258 - 1294) πρωτοστράτορας και βάιλος του Πριγκιπάτου της Αχαΐας (1287 - 1289). Καταγόταν από την Φλαμανδική οικογένεια των Σαιντ-Ομέρ, καστελλάνων του Σαιντ-Ομέρ (γαλλικά: *Saint-Omer*) και του Φωκαμπέργκ (γαλλικά: *Fauquembergue*). Κληρονόμησε τη μητέρα του, κυρία του 1/2 της Θήβας. 

## Βιογραφία
Ήταν γιος του Μπέλα του Σαιντ-Ομέρ και της Μπόνης του Λα Ρος κυρίας του 1/2 της Βήβας. Μικρότερα αδέλφια του ήταν οι Όθων και Ιωάννης. Διαδέχθηκε τους γονείς του στην κυριότητα του 1/2 της Θήβας. 

Σύμφωνα με τους νεότερους ερευνητές θεωρείται ότι έκτισε, το 1278, το Παλαιόκαστρο του Ναυαρίνου.

Το 1287, μετά τον θάνατο του Γουλιέλμου ντε Λα Ρος βάιλου της Αχαΐας, ο Νικόλαος Β΄ διορίστηκε στην θέση του πρωτοστράτορα και βάιλου του Πριγκιπάτου και οχύρωσε περαιτέρω τη Μεσσηνία. Στην Θήβα οχύρωσε τον λόφο της Καδμείας και έκτισε τον "Πύργο του Σαιντ-Ομέρ", όπως είναι γνωστός σήμερα, όπου ήταν και η κατοικία του. Απεβίωσε το το 1294 και τον διαδέχθηκε ο επόμενος αδελφός του Όθων του Σαιντ-Ομέρ.

## Οικογένεια
Ήταν νυμφευμένος σε πρώτο γάμο με την Μαρία των Πουατιέ, κόρη του Βοημούνδου ΣΤ΄ πρίγκιπα της Αντιόχειας και σε δεύτερο γάμο με την Άννα Αγγελίνα, κόρη του Μιχαήλ Β΄ δεσπότη τη Ηπείρου.

## Πηγές
* Setton, Kenneth M. (general editor) *A History of the Crusades: Volume II &mdash; The Later Crusades, 1189 &ndash; 1311*. Robert Lee Wolff and Harry W. Hazard, editors. University of Wisconsin Press: Milwaukee, 1969.

## Παραπομπές


Κατηγορία:Βάιλοι του Πριγκιπάτου της Αχαΐας
Κατηγορία:Βαρώνοι του Δουκάτου των Αθηνών
Κατηγορία:Οίκος του Σαιντ-Ομέρ
Τσινάρι

Η βορειοδυτική περιοχή της Άνω Πόλης Θεσσαλονίκης, που βρίσκεται πάνω από το Διοικητήριο (Υπουργείο Μακεδονίας – Θράκης), είναι γνωστή μέχρι σήμερα με την τουρκική ονομασία “Τσινάρι”, από τη λέξη çinarli, που σημαίνει πλάτανος. Περιλαμβάνει και την περιοχή της Αγίας Αικατερίνης. 

Η συνοικία που έμεινε άθικτη από την πυρκαγιά του 1917, διατηρεί τον αυθεντικό πολεοδομικό ιστό με στενούς λιθόστρωτους δρόμους και πολλά αδιέξοδα. Κατά την περίοδο της Οθωμανικής Αυτοκρατορίας, όπως άλλωστε όλη η Άνω Πόλη, υπήρξε τόπος κατοικίας του μουσουλμανικού στοιχείου αλλά και Ντονμέδων, δηλαδή εξισλαμισθέντων Εβραίων. Μετά την ανταλλαγή πληθυσμών του 1923 κατοικήθηκε κυρίως από προσφυγικές αστικές οικογένειες της Μικράς Ασίας. 

Βασικοί δρόμοι της συνοικίας αποτελούν οι Κλειούς, Αλεξάνδρας Παπαδοπούλου και Δημητρίου Πολιορκητού. Στο κέντρο της βρίσκονταν ο μεντρεσές (εκπαιδευτήριο) και το τζαμί. Στην ομάδα των κατοικιών της σημειώνεται η παραδοσιακή μακεδονίτικη αρχιτεκτονική με νεοκλασικά στοιχεία, συμμετρία στις κύριες όψεις, αρκετές ξύλινες κατασκευές με προεξοχές (“σαχνισιά”) και διώροφα κτίσματα με ημιυπόγεια σε ορισμένες περιπτώσεις. 

Ιδιαίτερο ενδιαφέρον παρουσιάζουν κτίσματα όπως αυτό στη συμβολη των οδών Δημητρίου Πολιορκητού και Αλεξάνδρας Παπαδοπούλου, όπου παρατηρείται διπλό “σαχνισί” στη μία όψη και εκείνο στο Νο 37 του ίδιου δρόμου, στο οποίο μετά την αποκατάστασή του στεγάζεται το Εθνικό Κέντρο Χαρτών και Χαρτογραφικής Κληρονομιάς. 
αριστερά|μικρογραφία|Το Καφέ Ουζερί “Τσινάρι”
Στη συμβολή των οδών Κλειούς και Αλεξάνδρας Παπαδοπούλου, το καφενείο-ουζερί “Τσινάρι”,  θεωρείται το τελευταίο παράδειγμα τυπικού καταστήματος αυτού του είδους της περιόδου της τουρκοκρατίας. Απέναντι από την ταβέρνα υπάρχει μία βρύση από την οθωμανική περίοδο, η πιο παλιά δημόσια κρήνη της Θεσσαλονίκης με χαρακτηριστικά που συνεχίζουν τη Βυζαντινή παράδοση, ενώ λίγο πιο πάνω αλλη μία στο σημείο που υπήρχε μέχρι το 1925 το "Τσιναρλή Τζαμί". Το νερό ερχόταν εδώ από το υδραγωγείο στον Χορτιάτη.

Το "Καρίπειον Μέλαθρον", κτίριο στη γωνία των οδών Στεφάνου Δραγούμη και Ολυμπιάδος, αποτελεί αξιόλογο δείγμα εκλεκτικιστικής αρχιτεκτονικής, με έντονη και την επιρροή του νεοκλασικισμού.

## Εξωτερικοί σύνδεσμοι

https://thessaloniki.gr/wp-content/uploads/2017/06/5os-peripatos.pdf

Τσινάρι
Δόξα (Θεσσαλονίκη)

Η συνοικία **Δόξα** βρίσκεται στο βορειοανατολικό άκρο της 1ης Δημοτικής Κοινότητας Θεσσαλονίκης νότια του Καυτανζογλείου Σταδίου. Ορίζεται από τις οδούς Κατσιμίδη, Αγίου Δημητρίου, Εγνατία, Λαμπράκη και Πλήθωνος Γεμιστού. Χαρακτηριστικό της συνοικίας είναι ότι είχε χαμηλά ως επί το πλείστον κτίρια μέχρι και τη δεκαετία του 1980 ενώ από το ενδιάμεσο της, περνά το ρέμα της Δόξας. Επίσης, στη Δόξα βρίσκεται η Σ.Σ.Α.Σ.

Με την ανακαίνιση του Καυτανζογλείου Εθνικού Σταδίου για την φιλοξενία των Ολυμπιακών Αγώνων του 2004, έγιναν και άλλα έργα για την αναβάθμιση της περιοχής. Μεγαλύτερα εξ αυτών η κατεδάφιση του αμαξοστασίου των αποριμματοφόρων του Δήμου Θεσσαλονίκης, όπου σήμερα στη θέση του υπάρχει πάρκο για σκύλους,αστικοί κήποι και αμπελώνες καθώς και η δημιουργία νέου πάρκου-πλατείας απέναντι από το Καυτανζόγλειο,πίσω από τα εκδοτήρια εισιτηρίων επί της οδού Αγίου Δημητρίου.  

Κατηγορία:Συνοικίες και περιοχές Θεσσαλονίκης
Ενρίκε Καπρίλες Ραδόνσκι

Ο **Ενρίκε Καπρίλες Ραδόνσκι** (ισπανικά: Henrique Capriles Radonski, 11 Ιουλίου 1972) είναι ένας πολιτικός Βενεζουέλας. Σπούδασε νομικά. Είναι κυβερνήτης της πολιτείας Μιράντα (στην οποία βρίσκεται το Καράκας).

## Παραπομπές


## Εξωτερικοί σύνδεσμοι
* 
*  Ενρίκε Καπρίλες (Lifo)

Κατηγορία:Πολιτικοί της Βενεζουέλας
2554 Σκιφ

Ο **Σκιφ (Skiff)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού αστρονόμου Μπράιαν Σκιφ.

## Φυσικά χαρακτηριστικά
Τα φυσικά χαρακτηριστικά του Σκιφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σκιφ
2556 Λουίζ

Η **Λουίζ (Louise)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την `Αντερσον Μέσα (σταθμός του Αστεροσκοπείου Λόουελ) και της έδωσε το όνομα της θυγατέρας του, της Κάρολ Λουίζ Τόμας-Μπαλτούτις (*Carol Louise Thomas-Baltutis*).

## Φυσικά χαρακτηριστικά
Τα φυσικά χαρακτηριστικά της Λουίζ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λουιζ
2557 Πάτναμ

Ο **Πάτναμ (Putnam)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1981 από τους Αμερικανούς αστρονόμους Μπράιαν Σκιφ και Νόρμαν Τόμας, που παρατηρούσαν από την Άντερσον Μέσα (σταθμός του Αστεροσκοπείου Λόουελ). Ο αστεροειδής πήρε το όνομά του προς τιμή του Αμερικανού ερασιτέχνη αστρονόμου Ρότζερ Πάτναμ (*Roger Putnam*), ανεψιού του Πέρσιβαλ Λόουελ και στελέχους του Αστεροσκοπείου Λόουελ. Επίσης, προς τιμή του γιου του Ρότζερ, του Μάικλ Πάτναμ (*Michael C. J. Putnam*).

## Φυσικά χαρακτηριστικά
Τα κυρίως φυσικά χαρακτηριστικά του Πάτναμ είναι άγνωστα. Ο Πάτναμ περιστρέφεται γύρω από τον εαυτό του πιθανώς μία φορά κάθε 35,7 ώρες.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Πατναμ
2560 Ζίγκμα

Ο **Ζίγκμα (Siegma)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Ζίγκφριντ Μαρξ (*SIEGfried MArx*).

## Φυσικά χαρακτηριστικά
Ο φασματικός τύπος του Ζίγκμα είναι **Xc**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ζιγκμα
2558 Βιβ

Η **Βιβ (Viv)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την Άντερσον Μέσα (σταθμός του Αστεροσκοπείου Λόουελ) και του έδωσε το όνομα της
μητέρας του, της Βίβιαν Ράσελ-Τόμας (*Vivian Russell Thomas*).

## Φυσικά χαρακτηριστικά
Τα φυσικά χαρακτηριστικά της Βιβ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βιβ
2559 Σβομπόντα

Ο **Σβομπόντα (Svoboda)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,40. Ανακαλύφθηκε το 1981 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του προς τιμή του συμπατριώτη του αστρονόμου και μαθηματικού Γίντριχ Σβομπόντα (*Jindřich Svoboda*, 1884-1941).

## Φυσικά χαρακτηριστικά
Η μέση διάμετρος του Σβομπόντα εκτιμάται σε 25,53 χιλιόμετρα. Ο φασματικός τύπος του είναι **Xk**, ενώ το γεωμετρικό άλβεδό του είναι 0,0297.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σβομποντα
2561 Μαργκόλιν

Ο **Μαργκόλιν (Margolin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1969 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του τυφλού Σοβιετικού εφευρέτη Μιχαήλ Βλαντιμίροβιτς Μαργκόλιν (Михаил Владимирович Марголин, 1906-1975).

## Φυσικά χαρακτηριστικά
Τα φυσικά χαρακτηριστικά του Μαργκόλιν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μαργκολιν
2562 Σαλιάπιν

μικρογραφία|Ο αστεροειδής Σαλιάπιν και η τροχιά του σε ψηφιακό περιβάλλον.
Ο **Σαλιάπιν (Chaliapin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1973 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του ονομαστού Ρώσου τραγουδιστή της όπερας Φιόντορ Σαλιάπιν.

## Φυσικά χαρακτηριστικά
Η μέση διάμετρος του Σαλιάπιν εκτιμάται σε 20,8 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,123 ± 0,030.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σαλιαπιν
2564 Καγιάλα

μικρογραφία|Η τροχιά του αστεροειδούς 2564 Καγιάλα
Ο **Καγιάλα (Kayala)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του θρυλικού ποταμού Καγιάλα, που αναφέρεται στο μεσαιωνικό ρωσικό «έπος της Εκστρατείας του Ιγκόρ» (12ος αιώνας).

## Φυσικά χαρακτηριστικά
Τα φυσικά χαρακτηριστικά του Καγιάλα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καγιαλα
2565 Γκρέγκλερ

Ο **Γκρέγκλερ (Grögler)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,5. Ανακαλύφθηκε το 1977 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Αυστριακού ορυκτολόγου και πλανητολόγου Νόρμπερτ Γκρέγκλερ (*Norbert Grögler*, 1928–1983).

## Φυσικά χαρακτηριστικά
Τα φυσικά χαρακτηριστικά του Γκρέγκλερ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκρεγκλερ
2563 Μπογιαρτσούκ

μικρογραφία|Η τροχιά του αστεροειδούς 2563 Μπογιαρτσούκ
Ο **Μπογιαρτσούκ (Boyarchuk)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,30. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστροφυσικού Αλεξάντρ Α. Μπογιαρτσούκ (Александр Алексеевич Боярчук, γενν. 1931).

## Φυσικά χαρακτηριστικά
Η μέση διάμετρος του Μπογιαρτσούκ εκτιμάται σε 29,49 χιλιόμετρα, ενώ το γεωμετρικό άλβεδό του είναι 0,0614. Ο Μπογιαρτσούκ περιστρέφεται γύρω από τον εαυτό του μία φορά κάθε 8 ως 14 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπογιαρτσουκ
Μαργαρίτα Βιλλεαρδουίνου

Η **Μαργαρίτα Βιλλεαρδουίνου** (γαλλικά: *Marguerite de Villehardouin*, 1266 - Φεβρουάριος 1315) μέλος του Οίκου των Βιλλεαρδουίνων ήταν Κυρία της Άκοβας και Διεκδικήτρια του Πριγκιπάτου της Αχαΐας (1307 - 1314) χάρη στα δικαιώματα του πατέρα της.

## Βιογραφία

Ήταν η δεύτερη κόρη του Γουλιέλμου Β΄ Βιλλεαρδουίνος και της τρίτης συζύγου του Άννα Αγγελίνας, κόρης του Μιχαήλ Β' δεσπότη της Ηπείρου. Μεγαλύτερη αδελφή της ήταν η Ισαβέλλα Α΄ της Αχαΐας πριγκίπισσα της Αχαΐας.
Το 1276 ο πατέρας της μοίρασε την Βαρωνία της Άκοβας, δίνοντας τα δύο τρίτα στη Μαργαρίτα ως γονικό και το κάστρο Ματαγκριφόν της βαρονίας, ενώ το υπόλοιπο ένα τρίτο το έδωσε στην Μαργαρίτα ντε Νεϊγύ. Η παραμονή της στο κάστρο πέρασε στη λαϊκή παράδοση, όπου μιλάει για το κάστρο της κυράς της Άκοβας, κόρης του Βιλλεαρδουίνου, της μονοβύζας, που πολεμούσε σαν Αμαζόνα: όπως και αυτές είχε κόψει το ένα στήθος της για να πολεμάει καλύτερα.

Το 1294 παντρεύτηκε με τον Ισνάρ ντε Σαμπράν (Isnard de Sabran), γιο του κόμη του Αριάνο, ενός φεουδάρχη του βασιλείου της Νάπολης. Ωστόσο ο τελευταίος απεβίωσε το 1297, αφήνοντας μια κόρη, την Ισαβέλλα. Το 1299 παντρεύτηκε τον Ριχάρδο Ορσίνι παλατινό κόμη (δούκα) της Κεφαλληνίας & Ζακύνθου, που ήταν ηλικίας άνω των 60 ετών. Όταν αυτός απεβίωσε το 1304, ήρθε σε σύγκρουση με το γιο και κληρονόμο του Ιωάννη Ορσίνι για την κληρονομιά του.

Το 1314 πάντρεψε την κόρη της με τον Φερδινάνδο της Μαγιόρκας, που διεκδίκησε το πριγκιπάτο για λογαριασμό της συζύγου του, αλλά σκοτώθηκε στη Μάχη της Μανωλάδας. Για αυτόν τον γάμο δεν συγχωρήθηκε από το Συμβούλιο των βαρώνων (Κούρτη), που τη φυλάκισε στη Γλαρέντζα, όπου πέθανε το 1315.

## Οικογένεια

Η Μαργαρίτα παντρεύτηκε πρώτα τον Ισνάρ ντε Σαμπράν και είχε τέκνα:

*Ισαβέλλα ντε Σαμπράν 1297-1315, παντρεύτηκε τον Φερδινάνδο της Μαγιόρκας, από τον Οίκο της Βαρκελώνης (γιο του Ιακώβου Β΄ της Μαγιόρκας).
Η κόρη της Ισαβέλλα με τη βοήθεια του Φερδινάνδου, συνέχισε τις διεκδικήσεις της μητέρας της στο πριγκιπάτο της Αχαΐας.

Έπειτα παντρεύτηκε τον Ριχάρδο Ορσίνι παλατινό κόμη (δούκα) της Κεφαλληνίας & Ζακύνθου· δεν απέκτησε απογόνους.

## Γενεαλογία Βιλλεαρδουίνων, πριγκίπων Αχαΐας

## Παραπομπές



## Πηγές

*Latin Lordships in Greece, ανακτήθηκε 4 Μαρτίου 2013
*Το Χρονικόν του Μωρέως
*Ανδρέας Μερεντίνης,  ΆΚΟΒΑ  ή και ΑΚΩΒΑ , ανακτήθηκε 4 Μαρτίου 2013

Κατηγορία:Βαρωνέσσες του Πριγκιπάτου της Αχαΐας
Κατηγορία:Βαρωνία της Άκοβας
Κατηγορία:Πριγκίπισσες της Αχαΐας
Κατηγορία:Οίκος των Βιλλεαρδουίνων
2567 Έλβα

Η **Έλβα (Elba)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1979 από τους αδελφούς Χιλιανούς αστρονόμους Γκουίδο και Όσκαρ Πιζάρο, που παρατηρούσαν από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων και της έδωσαν το όνομα της μητέρας τους, `Ελβα Αγκιλέρα δε Πιζάρο (*Elba Aguilera de Pizarro*, 1926-1965).

## Φυσικά χαρακτηριστικά
Ο φασματικός τύπος της `Ελβας είναι **Xc**. Η `Ελβα περιστρέφεται γύρω από τον εαυτό της μία φορά κάθε 9 ώρες 46 λεπτά και 43 δευτερόλεπτα (Owings 2012).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ελβα
2566 Κιργιζία

μικρογραφία|Η τροχιά του αστεροειδούς 2566 Κιργιζία
Η **Κιργισία** (*Kirghizia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την Κιργιζία.

## Φυσικά χαρακτηριστικά
Ο φασματικός τύπος της Κιργιζίας είναι **V**. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κιργιζια
Κατηγορία:Κιργιζία
2569 Μαντελίν

Η **Μαντελίν (Madeline)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,20. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά της από το ομώνυμο πρόσωπο του ποιήματος του Τζον Κητς «Ο εσπερινός της Αγίας Αγνής».

## Φυσικά χαρακτηριστικά
Η μέση διάμετρος της Μαντελίν εκτιμάται σε 28,09 χιλιόμετρα. Ο φασματικός τύπος της είναι **D**, ενώ το γεωμετρικό άλβεδό της είναι 0,0741.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μαντελιν
2571 Γκεϊσέι

Ο **Γκεϊσέι (Geisei)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1981 από τον Ιάπωνα αστρονόμο Τσουτόμου Σέκι, που παρατηρούσε από το Γκεϊσέι, και πήρε το όνομά του από την πόλη αυτή της νότιας Ιαπωνίας.

## Φυσικά χαρακτηριστικά
Τα φυσικά χαρακτηριστικά του Γκεϊσέι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκεισει
2572 Αννσνέλλ

Ο **Αννσνέλλ (Annschnell)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1950 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ονοματεπώνυμο της Γερμανίδας αστρονόμου Αννελίζε Σνελλ (*Anneliese Schnell*).

## Φυσικά χαρακτηριστικά
Τα κυρίως φυσικά χαρακτηριστικά του Αννσνέλλ είναι άγνωστα. Ο Αννσνέλλ περιστρέφεται γύρω από τον εαυτό του μία φορά κάθε 5 ως 8 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αννσνελλ
2573 Χάνου Όλαβι

Ο **Χάνου `Ολαβι (Hannu Olavi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,412. Ανακαλύφθηκε το 1953 από τον Φινλανδό αστρονόμο Χέικι Αλικόσκι, που παρατηρούσε από το Τούρκου και του έδωσε το όνομα του γιου του.

## Φυσικά χαρακτηριστικά
Τα κυρίως φυσικά χαρακτηριστικά του Χάνου `Ολαβι είναι άγνωστα. Ο αστεροειδής αυτός περιστρέφεται γύρω από τον εαυτό του μία φορά κάθε 4 ώρες 56 λεπτά και 8 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χανου Ολαβι
Αγγείο

Η λέξη **Αγγείο** μπορεί να αναφέρεται:

## Στην ιατρική
* Αγγείο (ανατομία), στην ανατομική δομή, τύπου σωλήνα διαφόρων μεγεθών
* Αγγείο (βιολογία), οποιοδήποτε αγωγό σύστημα μεταφέρει υγρά στο ανθρώπινο, το ζωικό και το φυτικό βασίλειο
* Λεμφαγγείο
* Τριχοειδή αγγεία
* Χοληφόρο αγγείο

## Στην αρχαιολογία
* Αγγείο (αρχαιολογία), πήλινο σκεύος διαφόρων χρήσεων
* Αγγείο Κίτζι
* Αμφορέας, είδος αγγείου
* Στην αρχαία ελληνική κεραμική διάφορα είδη αγγείων ως σκεύη:
** Αλάβαστρο (αγγείο)
** Αμφορέας
** Κάλπις (αγγείο)
** Κανωπικό αγγείο
** Κάνθαρος
** Κρατήρας (αγγείο)
** Λήκυθος
** Οινοχόη (αγγείο)
** Πελίκη
** Σκύφος
** Υδρία (αγγείο)
** Ψυκτήρ (αγγείο)

## Δείτε ακόμα
* Αγγειοπλαστική
2568 Μακσούτοφ

Ο **Μακσούτοφ (Maksutov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του Σοβιετικού οπτικού και αστρονόμου Ντιμίτρι Μακσούτοφ, γνωστού από τον ομώνυμο τύπο τηλεσκοπίου.

## Φυσικά χαρακτηριστικά
Τα φυσικά χαρακτηριστικά του Μακσούτοφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μακσουτοφ
Σαν Μιχάλη

thumb|250px|Τριγωνικό κομμάτι από Σαν Μιχάλη
Το **Σαν Μιχάλη** είναι παραδοσιακό ελληνικό τυρί που παράγεται στο νησί της Σύρου εδώ και αρκετές δεκαετίες. Πρόκειται για ένα από τα ακριβότερα τυριά της χώρας, το οποίο έχει αναγνωριστεί από το 1994 ως προϊόν με προστατευόμενη ονομασία προέλευσης (Π.Ο.Π.). 

Το τυρί τυροκομήθηκε για πρώτη φορά στις αρχές του '70 από την συνεταιριστική τυροκομική μονάδα ΒΙΟΣΥΡ.  Η ονομασία του τυριού προέρχεται από ένα βουνό στα βόρεια του νησιού όπου βρίσκεται και το ομώνυμο χωριό Σαν Μιχάλης. Παράγονται συνολικά 46 τόνοι τυριού ετησίως.

Παρασκευάζεται αποκλειστικά από αγελαδινό γάλα από το νησί και έχει κατ'ελάχιστο τετράμηνη ωρίμανση. Έχει κυλινδρικό σχήμα και σκληρή υφή, μέγιστη υγρασία 40% κατά βάρος και ελάχιστη λιποπεριεκτικότητα επί ξηρού 36%. Η γεύση του είναι αλμυρή και πικάντικη. Τρώγεται αυτούσιο με ψωμί ή φρούτα, ενώ χρησιμοποιείται και σε πολλές συνταγές μαγειρικής.

## Παραπομπές

Κατηγορία:Σύρος
Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κατηγορία:Κυκλαδίτικη κουζίνα
Κατηγορία:Ελληνικά Προϊόντα προστατευόμενης ονομασίας προέλευσης
2578 Σαιντ-Εξυπερύ

μικρογραφία|3D μοντέλο του αστεροειδούς 2578 Σαιντ-Εξυπερύ
Ο **Σαιντ-Εξυπερύ** (*Saint-Exupery*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1975 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Γάλλου συγγραφέα και αεροπόρου Αντουάν ντε Σαιντ-Εξυπερύ, ο ήρωας του γνωστότερου έργου του οποίου, *[[ο Μικρός Πρίγκιπας]]*, βασιλεύει πάνω σε έναν αστεροειδή.

## Φυσικά χαρακτηριστικά
Τα φυσικά χαρακτηριστικά του Σαιντ-Εξυπερύ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σαιντ-Εξυπερυ
Κατηγορία:Αντουάν ντε Σαιντ-Εξυπερύ
2574 Λάντογκα

Η **Λάντογκα (Ladoga)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1968 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από τη μεγάλη λίμνη Λάντογκα.

## Φυσικά χαρακτηριστικά
Τα κυρίως φυσικά χαρακτηριστικά της Λάντογκα είναι άγνωστα. Η Λάντογκα περιστρέφεται γύρω από τον εαυτό της μία φορά κάθε 27 ώρες και 14 λεπτά (Owings 2013), μία αρκετά αργή περιστροφή για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λαντογκα
2579 Σπάρτακος

μικρογραφία|Η τροχιά του αστεροειδούς 2579 Σπάρτακος
Ο **Σπάρτακος (Spartacus)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον ηγέτη της επαναστάσεως των δούλων Σπάρτακο, μονομάχο από τη Θράκη.

## Φυσικά χαρακτηριστικά
Ο φασματικός τύπος του Σπάρτακου είναι **V**. Ο Σπάρτακος περιστρέφεται γύρω από τον εαυτό του μία φορά κάθε 3 ώρες 38 λεπτά και 9,6 δευτερόλεπτα (Warner 2012).

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σπαρτακος
2582 Χαριμάγια-Μπάσι

Ο **Χαριμάγια-Μπάσι** (*Harimaya-Bashi*) είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,50. Ανακαλύφθηκε το 1981 από τον Ιάπωνα αστρονόμο Τσουτόμου Σέκι, που παρατηρούσε από το Γκεϊσέι, και πήρε το όνομά του από την ιστορική γέφυρα Χαριμάγια (*μπάσι* = γέφυρα) στην ιαπωνική πόλη Κότσι.

## Φυσικά χαρακτηριστικά
Η μέση διάμετρος του Χαριμάγια-Μπάσι εκτιμάται σε 28,87 ± 3,8 χιλιόμετρα. Ο φασματικός τύπος του είναι **Xc**, ενώ το γεωμετρικό άλβεδό του είναι 0,134 ± 0,043. Ο Χαριμάγια-Μπάσι περιστρέφεται γύρω από τον εαυτό του μία φορά κάθε 7 ώρες και 14 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χαριμαγια-Μπασι
2580 Σμιλεφσκία

Η **Σμιλεφσκία (Smilevskia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή του Ουκρανού δημοσιογράφου Μοϊσέι Βασίλιεβιτς Σμιλέφσκι.

Κατά το περιήλιο της τροχιάς της η Σμιλεφσκία κινείται στα εσώτατα (δηλαδή τα προς τον Ήλιο) όρια της Κύριας Ζώνης.

## Φυσικά χαρακτηριστικά
Τα φυσικά χαρακτηριστικά της Σμιλεφσκίας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σμιλεφσκια
2586 Μάτσον

Ο **Μάτσον (Matson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1980 από την Αμερικανίδα αστρονόμο Κάρολιν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε το όνομά του προς τιμή του Αμερικανού πλανητολόγου Ντένις Λ. Μάτσον (*Dennis L. Matson*).

## Φυσικά χαρακτηριστικά
Τα φυσικά χαρακτηριστικά του Μάτσον είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ματσον
2587 Γκάρντνερ

Ο **Γκάρντνερ (Gardner)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού μαθηματικού και επιστημονικού δημοσιογράφου Μάρτιν Γκάρντνερ.

## Φυσικά χαρακτηριστικά
Τα φυσικά χαρακτηριστικά του Γκάρντνερ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκαρντνερ
2588 Φλαβία

Η **Φλαβία (Flavia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,2. Ανακαλύφθηκε το 1981 από τον Αμερικανό αστρονόμο Μπράιαν Σκιφ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά της από τη Φλαβία γενεά της αρχαίας Ρώμης, οικογένεια που έδωσε πολλούς αυτοκράτορες.

## Φυσικά χαρακτηριστικά
Τα φυσικά χαρακτηριστικά της Φλαβίας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Φλαβια
Λουσόν

Το **Λουσόν** (ταγκάλογκ: *Luzon*, ) είναι νησί των Φιλιππίνων, στο βορειότερο άκρο του αρχιπελάγους. Με έκταση 109.965 τετραγωνικά χιλιόμετρα είναι το μεγαλύτερο νησί των Φιλιππίνων και το 15ο μεγαλύτερο νησί παγκοσμίως. Επίσης, με πληθυσμό σύμφωνα με την απογραφή του 2010, 48.520.774 κατοίκους είναι το πολυπληθέστερο της χώρας. Είναι ένα από τα τρία νησιωτικά συμπλέγματα των Φιλιππίνων μαζί με το Μιντανάο και τα Βισάγιας. Στο νησί βρίσκεται η πρωτεύουσα της χώρας Μανίλα και η Κεζόν, η μεγαλύτερη πόλη της χώρας. Η Λουζόν είναι ορεινή, με τρεις οροσειρές να διασχίζουν το κέντρο της. Η τρίτη ψηλότερη κορυφή της χώρας, το όρος Πουλόγκ, με ύψος 2.922 μέτρα βρίσκεται στη Λουζόν. Στο νησί βρίσκονται 20 ηφαίστεια που έχουν εκραγεί κατά το Ολόκαινο εκ των οποίων πέντε τα τελευταία πεντακόσια χρόνια. Σε αυτά συμπεριλαμβάνεται το Πινατούμπο, του οποίου η έκρηξη το 1991 ήταν η δεύτερη μεγαλύτερη του αιώνα, ωστόσο πέθαναν μόνο 847 άνθρωποι λόγω της έγκαιρης απομάκρυνσης και προειδοποίησης των κατοίκων. 

## Παραπομπές


Κατηγορία:Νησιά των Φιλιππίνων
Ισαβέλλα ντε Σαμπράν

Η **Ισαβέλλα ντε Σαμπράν** (*Isabel de Sabran*, 1297 – 7 Μαΐου 1315) ήταν πριγκίπισσα της Μαγιόρκας και Διεκδικήτρια του πριγκιπάτου της Αχαΐας (1314 – 1315) χάρη στα δικαιώματα της μητέρας της.
Επίσης ήταν Κυρία της Άκοβας την περίοδο 1314-1315. Ήταν κόρη του Ισνάρ ντε Σαμπράν και της Μαργαρίτας Βιλλεαρδουίνου, εγγονή του Γουλιέλμου Β΄ Βιλλεαρδουίνου και ανιψιά της πριγκίπισσας Ισαβέλλας της Αχαΐας.

Το 1314 παντρεύτηκε τον Φερδινάνδο της Βαρκελώνης, γιο του Ιακώβου Β΄ της Μαγιόρκας. Ο γάμος έγινε στη Σικελία. Από τη μητέρα της Μαργαρίτα πήρε προίκα την Βαρωνία της Άκοβας και τα κληρονομικά της δικαιώματα στο Πριγκιπάτο της Αχαΐας, αλλά μετά από ένα χρόνο, το 1315 -ήταν μόλις 18 ετών- η Ισαβέλλα απεβίωσε από επιπλοκές του τοκετού, ενώ βρισκόταν στη Κατάνια, όπου και τάφηκε. 
Γιος της ήταν ο Ιάκωβος Γ΄ της Μαγιόρκας, που ήταν ο τελευταίος βαρώνος της Άκοβας. Ο Ιάκωβος Γ΄ συνέχισε τις αξιώσεις της μητέρας του, διεκδικώντας το Πριγκιπάτο της Αχαΐας.

## Οικογένεια

Η Ισαβέλλα ντε Σαμπράν παντρεύτηκε τον Φερδινάνδο της Μαγιόρκας και το μόνο τέκνο τους ήταν:

* Ιάκωβος Γ' της Μαγιόρκας, τελευταίος βασιλιάς της Μαγιόρκας. Νυμφεύτηκε την Κωνστάνς του Οίκου της Βαρκελώνης, κόρη του Αλφόνσου Δ΄ της Αραγωνίας και είχαν τέκνα:
** Ιάκωβος Δ΄ της Μαγιόρκας διεκδικητής βασιλιάς της Μαγιόρκας. Σύζυγος της Ιωάννας Α΄ των Καπετιδών-Ανζού βασίλισσας της Νάπολης.
** Ισαβέλλα Βαρκελώνης σύζυγος του Ιωάννη Β΄ Παλαιολόγου μαρκησίου του Μομφερράτου.

## Γενεαλογία Βιλλεαρδουίνων, πριγκίπων Αχαΐας

## Πηγές

*Latin Lordships in Greece, ανακτήθηκε 4 Μαρτίου 2013
*Το Χρονικόν του Μωρέως

Κατηγορία:Βαρωνέσσες του Πριγκιπάτου της Αχαΐας
Κατηγορία:Βαρωνία της Άκοβας
Κατηγορία:Πριγκίπισσες της Αχαΐας
Κατηγορία:Πριγκίπισσες της Ισπανίας
2589 Δανιήλ

Ο **Δανιήλ (Daniel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1979 από τον Σουηδό αστρονόμο Κλάες-Ίνγκβαρ Λάγκερκβιστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων. Ο αστεροειδής πήρε το όνομά του από το όνομα του γιου του Λάγκερκβιστ.

## Φυσικά χαρακτηριστικά
Τα φυσικά χαρακτηριστικά του Δανιήλ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Δανιηλ